**Nr. înreg:64638/25.11.2024**

**PROIECT DE HOTĂRÂRE**

**privind încadrarea pe zone fiscale a intravilanului**

**municipiului Sfântu Gheorghe**

**Consiliul Local al Municipiului Sfântu Gheorghe, în şedinţă ordinară:**

Având în vedere Referatul de aprobare nr. 64628/25.11.2024, al primarului municipiului Sfântu Gheorghe, Antal Árpád–András;

Având în vedere Raportul de specialitate nr. 64634/25.11.2024 al Direcției urbanism și Direcției generale de gospodărire comunală;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

În baza prevederilor art. 453, lit. i) a Legii nr. 227/2015 privind Codul Fiscal, cu modificările şi completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Având în vedere că hotărârea privind aprobarea stabilirii impozitelor şi taxelor locale trebuie adoptată în anul precedent aplicării, iar pentru determinarea impozitului şi a taxei pe clădiri, precum şi a impozitului şi a taxei pe teren, pentru anul fiscal 2025, este nevoie de aprobarea încadrării pe zone fiscale a intravilanului municipiului Sfântu Gheorghe, se impune aplicarea prevederilor art. 7, alin (13) din Legea nr.52/2003 privind transparenţa decizională în administraţia publică, cu modificările și completările ulterioare, respectiv urgentarea procedurii de aprobare a hotărârii;

În conformitate cu prevederile art. 129 alin. (2) lit. c), alin. (4) lit. c) și alin (14) din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) lit. e) şi art. 196 alin. (1) lit. a) din OUG 57/2019 privind Codul administrativ, cu modificările şi completările ulterioare.

**HOTĂRĂŞTE**

**Art. 1.** – Se aprobă încadrarea pe zone fiscale a intravilanului municipiului Sfântu Gheorghe, în patru zone fiscale: zona A, zona B, zona C și zona D, potrivit anexei la prezenta hotărâre, din care face parte integrantă.

**Art. 2.** – Se aprobă încadrarea satelor aparținătoare municipiului Sfântu Gheorghe, de rangul V, Chilieni și Coșeni în zona A.

**Art. 3.** – Prezenta hotărâre se aplică începând cu data de 01.01.2025.

**Art. 4.** – La data intrării în vigoare a prezentei hotărâri, HCL nr. 472/2023 privind încadrarea pe zone fiscale a intravilanului municipiului Sfântu Gheorghe, cu modificările ulterioare, se abrogă.

**Art. 5.** – Cu ducerea la îndeplinire a prezentei hotărâri se încredințează Direcția generală economică și finanțe publice municipale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_ 2024

**PREȘEDINTE DE ȘEDINȚĂ**

## Nr. înreg. 64628/25.11.2024

**REFERAT DE APROBARE**

**privind încadrarea pe zone fiscale a intravilanului municipiului Sfântu Gheorghe**

Intravilanul Municipiului Sfântu Gheorghe este delimitat pe patru zone fiscale (zona A, zona B, zona C, zona D), delimitare pe baza căreia sunt calculate unele taxe și impozite aplicate în municipiu. La delimitarea acestor zone s-a ținut cont de factori și caracteristici care fac posibilă diferențierea amplasamentelor imobilelor, în așa fel încât, la stabilirea impozitelor și taxelor să se ia în considerare avantajele/dezavantajele condițiilor de trai și/sau de funcționare rezultate.

De la data adoptării HCL 472/2023 privind încadrarea pe zone fiscale a intravilanului Municipiului Sfântu Gheorghe au intervenit unele schimbări care influențează încadrarea stabilită la sfârșitul anului 2023. Unele străzi s-au modernizat, în alte zone s-a deteriorat infrastructura străzii sau trotuarului, se va redirija traficul din cauza unor lucrări, se vor realiza în anul 2025 lucrări de reabilitare care vor influența temporar în unele zone condițiile de trai, etc.

Având în vedere că hotărârea privind aprobarea stabilirii impozitelor şi taxelor locale trebuie adoptată în anul precedent aplicării, iar pentru determinarea impozitului şi a taxei pe clădiri, precum şi a impozitului şi a taxei pe teren, pentru anul fiscal 2025, este nevoie de aprobarea încadrării pe zone fiscale a intravilanului municipiului Sfântu Gheorghe, se impune aplicarea prevederilor art. 7, alin (13) din Legea nr.52/2003 privind transparenţa decizională în administraţia publică, cu modificările și completările ulterioare, respectiv urgentarea procedurii de aprobare a hotărârii.

Prin prezenta propunem modificarea încadrării pe zone fiscale a intravilanului municipiului, conform tabelului anexat.

Față de situația anterioară au fost introduse în tabelul anexat și încadrate în zone fiscale următoarele străzi noi:

* CÂNEPEI (KENDER)- prelungirea str. Cânepei până la strada Puczi Béla;
* PRIMĂVERII - prelungirea străzii Primăverii până la fosta carieră de piatră;
* PÉTER LÁSZLÓ stradă paralelă cu str. Izvorului, perpendiculară pe str. Imreh István și Puskás Ferenc;
* BOGDÁN LÁSZLÓ - prima stradă paralelă către nord cu strada Budai József, perpendiculară pe strada Jókai Mór;
* FARKAS ÁRPÁD - a doua stradă paralelă către nord cu strada Budai József, perpendiculară pe strada Jókai Mór;
* DALI SÁNDOR - a treia stradă paralelă către nord cu strada Budai József, perpendiculară pe strada Jókai Mór;
* MAGYARI LAJOS - a patra stradă paralelă către nord cu strada Budai József, perpendiculară pe strada Jókai Mór;
* TIMARU CONSTANTIN - stradă paralelă către vest cu strada Jókai Mór;
* SOCULUI (BODZA) - prima stradă paralelă către sud cu strada Fermei, perpendiculară pe strada Nucului;
* AGRIȘULUI ( EGRES) - prima stradă paralelă către est cu strada Nucului, perpendiculară pe strada Fermei;
* AFINULUI (ÁFONYA) - a doua stradă paralelă către est cu strada Nucului, perpendiculară pe strada Fermei;
* NÉRI SZENT FÜLÖP - stradă paralelă cu strada Primăverii din care se desprinde;
* PUCZI BÉLA - stradă perpendiculară pe strada Váradi József, până la prelungirea străzii Primăverii;
* CARIEREI (KŐBÁNYA) - stradă paralelă cu strada Puczi Béla desprinsă din strada Cânepei până la fosta carieră de piatră;
* KOZÁK ISTVÁN - stradă paralelă către nord cu strada Carierei;
* EȘAFODULUI ( VESZTŐHELY) - stradă perpendiculară pe strada Néri Szent Fülöp în direcția monumentului istoric Váradi-Bartalis;
* BUNIKA stradă paralelă către vest cu strada Căminului;
* STÂNCII ( SZIKLA) - stradă perpendiculată pe strada Dózsa György între numerele 30-32;
* LEMNARILOR (FAVAGO) strada asfaltă pe partea superioară a străzii Pădurii perpendicular pe acesta apoi paralel;
* KIRÁLY KÁROLY - stradă paralelă către est cu strada gen. Grigore Bălan, între străzile Domokos Géza si Birtalan Ákos;
* NEUMANN JÓZSEF - în Câmpu Frumos, prima stradă perpendiculară pe DN 13 dinspre oraș;
* REIMESCH FERENC - în Câmpu Frumos, a doua stradă perpendiculară pe DN 13 dinspre oraș;
* REDNIK - în Câmpu Frumos, a treia stradă perpendiculară pe DN 13 dinspre oraș;
* NAGY GERGELY - în Câmpu Frumos, stradă adiacentă terenului de sport, paralel cu strada Sütő Berta
* SÜTŐ BERTA - în Câmpu Frumos, a patra stradă perpendiculară pe DN 13 dinspre oraș;
* KOLCZA SÁNDOR - în Câmpu Frumos, stradă paralelă cu DN 13 între străzile Rednik și Sütő Berta

Conform acestei propuneri **se schimbă încadrarea în zone fiscale** a următoarelor străzi:

* Armata Română
* Balázs Márton
* Bányai János
* Berzei
* Bogáts Dénes
* Ciucului - tronsonul cuprins între str. Lunca Oltului şi limita UAT Sfântu Gheorghe (de la nr. 151 până la ultimul nr. impar; de la nr. 140 până la ultimul nr. par)
* Crinului
* Dózsa György
* Fabricii
* Florilor
* Garoafei
* General Grigore Bălan (bulevard) - nr. 7-15; nr. 23 bl. 3e sc. E; nr. 25 bl. 3 sc. E, nr. 27 Bl. 160; nr. 29 bl. 1 sc.A\_B
* General Grigore Bălan (bulevard)\* - tronsonul cuprins între str. 1 Decembrie 1918 şi str. Fabricii nr. 45-77; nr. 16-56; 18a;
* Koréh Endre
* Lázár Mihály
* Libóc
* Lunca Oltului
* Málik József
* Nuferilor
* Prieteniei (alee)
* Salcâmilor
* Sălciilor
* Soarelui
* Textiliştilor (alee)

Se **modifică punctajul fără a se modifica încadrarea** zonei pentru străzile:

* Birtalan Ákos
* Debren
* Eprestető
* Gaál Sándor
* General Grigore Bălan (bulevard) - (tronsonul cuprins între str. Ciucului şi str. 1 Decembrie 1918 (nr. 1-5;, 17-21, -31-43; nr. 2-12; 12 bis; 14 -inclusiv sufixele la aceste numere)
* General Grigore Bălan (bulevard)\* -tronsonul cuprins între str. Fabricii și str. Țigaretei nr. 58- 66
* Grădinarilor
* Gyárfás Jenő
* Hărniciei (alee)
* Holló Ernő
* Izvorului
* Izvorului (prelungire)
* Înfundată (Zsák)
* Józef Bem
* József Attila
* Malomgát
* Martinovics Ignác
* Orbán Balázs
* Ozunului
* Pap Lehel
* P-Ţa Sfântul Gheorghe (Szent György Tér)
* P-Ţa Széchenyi István
* Puskás Tivadar
* Sănătăţii (alee)
* Scurtă (alee)
* Silozului
* Stadionului
* Stadionului
* Puskás Ferenc
* Gelu Păteanu

În temeiul art. 129 alin. (2) lit. c., alin (4) lit. c. și alin (14) din OUG nr. 57/2019 privind Codul administrativ, propun spre dezbatere şi aprobare proiectul de hotărâre nr. 64638/25.11.2024

PRIMAR,

ANTAL ÁRPÁD – ANDRÁS

## Nr. înreg. 64634/25.11.2024

**RAPORT DE SPECIALITATE**

**privind încadrarea pe zone fiscale a intravilanului municipiului Sfântu Gheorghe**

Intravilanul Municipiului Sfântu Gheorghe este delimitat pe patru zone fiscale (zona A, zona B, zona C, zona D). Încadrarea în una din cele patru zone s-a făcut având la bază criterii privind poziția străzii față de centrul municipiului sau față de zonele industriale, asigurarea serviciilor publice privind canalizarea menajeră și pluvială, iluminatul stradal, transportul în comun, starea infrastructurii de circulație, siguranța publică.

Având în vedere schimbările intervenite în unele zone față de încadrarea stabilită la sfârșitul anului 2023, aprobată prin HCL 472/2023 privind încadrarea în zone fiscale a intravilanului municipiului Sfântu Gheorghe, privind asigurarea serviciilor publice (unele străzi s-au modernizat, alte străzi intră în reparații, etc);

Luându-se în considerare starea actuală a infrastructurii de circulație (carosabil și trotuare), disconfortul creat pe strazile unde traficul este sau va fi redirijat din cauza lucrărilor la drum, precum și necesitatea încadrării în zone fiscale și a noilor străzi, inclusiv a celor ce se vor înființa în cursul anului fiscal;

Având în vedere că hotărârea privind aprobarea stabilirii impozitelor şi taxelor locale trebuie adoptată în anul precedent aplicării, iar pentru determinarea impozitului şi a taxei pe clădiri, precum şi a impozitului şi a taxei pe teren, pentru anul fiscal 2025, este nevoie de aprobarea încadrării pe zone fiscale a intravilanului municipiului Sfântu Gheorghe, se impune aplicarea prevederilor art. 7, alin (13) din Legea nr.52/2003 privind transparenţa decizională în administraţia publică, cu modificările și completările ulterioare, respectiv urgentarea procedurii de aprobare a hotărârii.

Luându-se în considerare cele de mai sus, propunem aprobarea Hotărârii privind încadrarea pe zone fiscale a intravilanului municipiului Sfântu Gheorghe în forma propusă.

DIRECȚIA URBANISM DIRECȚIA GENERALĂ

DE GOSPODĂRIRE COMUNALĂ

Arhitect șef, Director general,

**Berszán Ruxandra Carmen Biró László**